Kerkinud tainas rulli jahuga üle puistatud laual kaheks umbes 25 sentimeetrise läbimõõduga kettaks. Tõsta kummagi tainalehe keskele täidisepall ja ümbritse tainaga, näpistades seda pealt kokku. Keera tainapall  ümber, nii et liitekoht jääb alla ja rulli (või vajuta kätega) lapikuks. Jälgi, et tainasse ei tuleks auke. Tõsta hatšapurid küpsetuspaberiga kaetud plaadile, tee keskele väike auk, et aur välja pääseks ning määri pealt munakollasega. Küpseta 180-kraadises ahjus 20-25 minutit, kuni hatšapuri on kuldkollane. Lase rätiku all veidi jahtuda, et juust pisut taheneks, ning serveeri soojalt.